LILL-BILBLA Ta' Fra DWARDU ZAMMIT O.F.M, Ħassejt bħal niket kbir, bil-mod jifnini, Minn qalbi kollox tar, il-ferħ, is-sliem. Niġġerra qalb l-għelieqi nfittex l-hena Fl-ibliet u ku'limkien. Fik biss sibt jien serħan, għasfur ta' qalbi, Mhux meta tkun tistaħba f'xi siġriet; 'Mma: meta fl-għoli, 'l fuq tittajjar hieni Titgħaxxaq bis-smewwiet, U tinseġ għanja ħelwa ta' tislima Lix-xemx ħamrana tielgħa fuq l-għoljiet, Tagħtina l-aħħar ħajr waqt li tkun nieżla Bil-qajla fl-ilmijiet. U timla ż-żiffa ħiemda b'għanja sfiqa Mal-mix'a tagħha ddur ma' kullimkien, Iżżeffen mewġ il-baħar, sħab is-sema, Is-siġar fil-widien. Ibq' hemm, ja bilbla ċkejkna, f'sebħ is-sema Għax dwejjaq kbar u biża' jsaltnu fl-art; Biex inti l-faraġ tkun u tibqa' għalija, Il-ferħ ta' din il-qalb.